
ŠAKIŲ RAJONO SAVIVALDYBĖS  TARYBA

SPRENDIMAS

Dėl  SLAVIKŲ PAGRINDINĖS  MOKYKLOS DIREKTORIAUS 2009 METŲ VEIKLOS ATASKAITOS TVIRTINIMO
2010 m. gegužės 27  d. Nr.T-141
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Slavikų pagrindinės mokyklos direktoriaus 2009 metų veiklos ataskaitai (pridedama).

2009-ŲJŲ METŲ MOKYKLOS VADOVO VEIKLOS ATASKAITA

I. Mokyklos tikslas:

1. Ugdymo(si) proceso kokybės gerinimas.

2. Ugdyti mokinių meilę kraštui, mokyklai sėkmingai dalyvaujant rajoniniuose, respublikiniuose renginiuose, integruojant  krašto istoriją ir literatūrą į dalykų mokymą.

II. Uždaviniai:

1. Užtikrinti kokybišką ugdymo(si) pagal pradinio ir pagrindinio ugdymo programas procesą, taikant mokinius aktyvinančius mokymo metodus, efektyviau panaudojant turimas mokymo priemones, atsižvelgiant į kiekvieno mokinio įgimtas galias.

2. Sudaryti palankias sąlygas mokytojams tobulinti pedagogines kompetencijas, siekti aukštesnės kompetencijos integruojant mokomuosius dalykus.

3. Kurti pozityvią ugdymo(si) aplinką.

III. Programos

           Pagal priešmokyklinio ugdymo programą 2008-2009 m. m. mokėsi 10 vaikų (2007-2008 m. m. – 14; 2006-2007 m. m. – 10); pagal pradinio ugdymo programą (keturi komplektai) mokėsi 43 mokiniai (2007-2008 m. m. – 42; 2006-2007 m. m. – 39); pagal pagrindinio ugdymo programą (1 jungtinis 6-7 klasių komplektas) mokėsi 53 mokiniai (2007-2008 m. m. – 61; 2006-2007 m. m. – 68). Klasių komplektų skaičius – 9 (1 jungtinis 6-7 klasių komplektas).
IV. Mokiniai

            2008-09-01 duomenimis 1-10 kl. mokinių skaičius mokykloje – 96, vaikų skaičius priešmokyklinio ugdymo grupėje – 10. 
                                                                    1 lentelė. Mokinių skaičius mokykloje 2008/2009 m. m.
	Klasė
	Priešmokyklinio

ugdymo grupė
	1-4
	5-10

	Mokinių sk.
	10
	43
	53

	Viso:
	10
	96

	Viso:
	106


V. Personalas

           Mokykloje dirbo 21 pedagoginis darbuotojas ir 9 nepedagoginiai darbuotojai.                          Mokytojų kvalifikacija:

· Metodininkas – 1 (5%);

· Vyresnysis mokytojas – 11 (52%);

· Mokytojai – 8 (38%);

· Neatestuotas mokytojas – 1 (5%).     

Įsteigti specialiojo pedagogo/logopedo ir socialinio pedagogo etatai.

VI. Kvalifikacijos kėlimas
       Mokytojai nuolat kelia savo dalykinę kvalifikaciją, dalyvaudami apskrities bei šalies kvalifikacijos kėlimo centrų organizuojamuose renginiuose, gerąja patirtimi dalijasi tarpusavyje, patys rengia seminarus mokyklos, rajono (popietė-praktikumas pradinių klasių mokytojams „Prakalbink popierių“, pradinių klasių vyresnioji mokytoja V.Rakickienė) mokytojams.
VII. Ugdomoji veikla

7.1. Pagrindinio ugdymo pasiekimų patikrinimo (PUPP) rezultatai

       Pagrindinį išsilavinimą įgijo 9 mokiniai (100%).
                                             2 lentelė. Pagrindinio ugdymo pasiekimų patikrinimo rezultatai 2009 m. 

	Dalykas
	Dalyvių

sk.
	Įvertinimai
	Geri ir l.geri įvertinimai (%)

	
	
	10, 9
	8, 7
	6, 5, 4
	neišlaikė
	

	Matematika
	7
	1
	2
	3
	1
	43

	Gimtoji kalba
	9
	1
	7
	1
	-
	89


7.2. 2009 m. baigusiųjų mokyklą mokinių tolimesnis mokymasis:
	Eil. Nr.
	Kur išvyko
	Išvykusiųjų skaičius

	1.
	Šakių „Žiburio“ gimnazija
	5

	2.
	Šakių „Varpo“ vidurinė mokykla
	2

	3.
	Kauno paslaugų verslo darbuotojų profesinio rengimo centras
	1

	4.
	Kauno buitinių paslaugų ir verslo centras
	1


7.3. Lankomumas
       Per 2008-2009 m. m. praleistų pamokų skaičius – 2203, vienam mokiniui tenka 23 praleistos pamokos (2007-2008 m. m. - 3025 p. p., 29 p.p/1 mokiniui).

Pamokų per mokslo metus nepraleido 17 (18%) mokinių.

7.4. Dalyvavimas konkursuose, olimpiadose, varžybose

                                                                                                            3 lentelė. Pasiekimai 
	Renginio pavadinimas
	Pasiekimai
	Ruošęs mokytojas

	Zoninės „Saugaus rato“ varžybos
	I vieta
	J.Rakickas

	Respublikinės „Saugaus rato“ varžybos
	IV vieta
	

	Lietuvos automobilių kelių direkcijos prie susisiekimo ministerijos organizuota saugaus eismo viktorina
	K.Rakickaitė, 8 kl., nugalėtoja
	

	Rajoninė  chemijos olimpiada
	III vieta
	R.Dainelienė

	Rajoninė 9 – 10 kl.  geografijos olimpiada
	III vieta
	S. Jazukevičius

	Rajoninė 7 – 8 kl.  geografijos olimpiada
	III vieta
	

	Šešupės baseino jaunųjų gamtininkų konferencija
	Padėkos raštas
	M.Liutkaitienė

	Meninio skaitymo konkursas
	Paskatinamasis prizas
	A.Špokienė

	Rajoninis rašinių konkursas „Pasaką kuria mano šeima“
	 4 kl., II vieta
	V.Rakickienė

	Eilėraščių konkursas skirtas apaštalo Pauliaus metams
	E. Romikaitis, 2 kl. laureatas
	A.Kriščiokaitienė

	Nacionalinis moksleivių piešinių konkursas „Lietuva vardo tūkstantmetis ir žemaitukai“
	J. Tautkevičiūtė, 10 kl. nugalėtoja
	G.Sniečkuvienė

	Iliustracijos Šakių kalendoriui 2008
	J. Tautkevičiūtė, 10 kl.
	

	Grafikos darbų paroda Šakių viešojoje bibliotekoje
	
	

	XXI vaikų ir jaunimo teatrų šventė „Scenos pavasaris 2009“
	Padėkos raštas, paskatinamieji prizai
	L. Sinkevičienė

	Šakių rajono pagrindinių mokyklų vaikinų krepšinio varžybos
	I vieta
	S. Jazukevičius

	Krepšinio šventė Marijampolėje
	II vieta

I vieta baudų metimo konkurse                        (A. Baranauskas)
	

	Rajoninės kroso estafečių varžybos Lekėčiuose
	I vieta 
	R. Konteikienė

	Rajoninės keturkovės varžybos Šakių Aukuro pagrindinėje mokykloje
	III vieta
	


7.5. Specialiųjų poreikių mokinių ugdymas
Mokykloje mokėsi 10 specialiųjų ugdymo(si) poreikių turintys mokiniai: pradinėse klasėse – 5,   5-10 klasėse – 5. Septyni jų buvo mokomi pagal adaptuotas/modifikuotas programas, trys – pagal modifikuotas programas. 

            Su specialiųjų ugdymosi poreikių bei kalbos ir komunikacinių sutrikimų turinčiais mokiniais mokykloje dirba mokytojo padėjėja. Šakių pedagoginė psichologinė tarnyba talkina vertinant specialiųjų ugdymosi poreikių turinčių mokinių gebėjimus, savalaikiai atlieka pakartotinius tyrimus.

VIII. Projektinė veikla
            Nuo 2009 m. 4 kl. mokiniai (mokytoja L.Sinkevičienė) dalyvauja VPU matematikos ir informatikos fakulteto organizuojamame projekte „IKT taikymas matematikos pamokose“.
IX. Kultūros ir tradicijų formavimas 2009 m., informacijos sklaida bendruomenei

Vyko šie renginiai mokyklos bendruomenei: 

· Švietėjiška veikla (lektoriumai) – 2;

· Masiniai kultūriniai renginiai – 4;

· Masiniai sportiniai renginiai – 3: šeimų sporto šventė; vakaras – susitikimas su garsiausiais Šakių krašto sportininkais; Slavikų krašto gatvių ir kaimų sporto, stalo teniso varžybos.

X. Ryšiai

            Mokykla palaiko glaudžius ryšius su  JAV gyvenančiais lietuviais, kraštiečiais Albinu Markevičiumi, Nemyra Enck. Mokyklą remia tautos fondas.                        
XI. Mokymo bazės pokyčiai

Mokykla pilnai aprūpinta kompiuterine technika. Atliekami ugdymo aplinkos gerinimo darbai, įsigyta kompiuterinės technikos (5 kompiuteriai), modernizuotas MTP kabinetas: įrengta stacionari multimedia įranga, langų užtemdymas. Atliktas visų patalpų einamasis remontas.

XII. Pastatų ir mokymo patalpų pokyčiai

Mokykloje įvykdyti higienines ir darbo sąlygas gerinantys darbai:

· IT kabinete sutvarkyta elektros instaliacija, stacionarus prietaisų pajungimas;

· Įrengtas vandens šildymas prie kriauklių;

· Pakeisti vandens šildytuvai;

· Įsigyta elektrinė viryklė.

XIII. Finansavimas

            2009 m. patvirtintas finansavimas viso 1000726,- Lt.:

	Mokinio krepšelio lėšos
	704993,- Lt

	Aplinkos lėšos
	209701,- Lt

	Lėšos mokinių pavėžėjimui
	9000,- Lt

	Lėšos mokinių maitinimui
	75132,- Lt

	Lėšos viešiems darbams
	1800,- Lt

	Kitos  
	100,- Lt


            Biudžeto įsiskolinimo nei 2009-01-01, nei 2009-12-31 nebuvo.

Direktorius
                                

                       
Juozas Rakickas

